
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind modificarea și completarea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii, atribuit către SC Drumuri Municipale Timişoara SA, în temeiul art. 31 din Legea nr. 98/2016, aprobat prin HCLMT nr. 104/31.03.2017

1. Descrierea situatiei actuale

Prin HCLMT nr. 104/31.03.2017 s-a aprobat atribuirea contractului  pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, către Societatea Drumuri Municipale Timişoara SA, în temeiul art. 31 din Legea nr. 98/2016.
Cota de profit si cheltuielile indirecte au fost aprobate prin Hotărârea Consiliului Local al Municipiului Timişoara nr. 142/24.04.2017.
2. Schimbari preconizate și rezultate așteptate
În plenul Consiliului Local al Municipiului Timişoara din data de 24.04.2017 s-a pus în discuţie de către consilierii locali ca maxim 30% din valoarea lucrărilor să poată fi externalizate, iar acest lucru să se insereze în contract.

Prin adresa cu nr. 7044/08.11.2019, Societatea Drumuri Municipale Timişoara SA solicită modificarea contractului nr.  SC2017-10724/02.05.2017, în sensul aprobării posibilităţii de a subcontracta o parte din lucrările încredinţate, care au caracter special şi temporar, către societăţi specializate în astfel de lucrări.


De asemenea, prin adresa nr. 6765/18.11.2019, Societatea Drumuri Municipale Timişoara SA solicită prelungirea contractului nr. SC2017-10724/02.05.2017, pentru o perioadă de 4 ani, cu incepere de la data de 02.05.2021 până în data de 01.05.2025.
Consiliul Concurenţei într-un punct de vedere emis cu privire la prevederile art. 31 din Legea nr. 98/2016, precizează că în situaţia subcontractării unei părţi din contractul atribuit direct, decizia de subcontractare aparţine autorităţii contractante, iar intreprinderea afliată trebuie să executea ea însăţi cea mai mare parte a obiectului contractului de achiziţie publică.
Având în vedere că în contractul nr. SC2017-10724/02.05.2017 nu s-a prevăzut posibilitatea ca Societatea Drumuri Municipale Timişoara SA să poată subcontracta o parte din lucrările atribuite şi nici nu s-a modificat contractul în sensul celor discutate în plenul din data de 24.04.2017, se impune modificarea contractului în sensul acordării executantului posibilitatea de a subcontracta maxim 30% din valoarea lucrărilor.
3. Alte informatii - Nu este cazul.
4. Concluzii
Pentru întreţinerea străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, lucrări absolut necesare a se realiza pentru anul 2021 când Timişoara devine Capitală Europeană a Culturii,  considerăm necesară și oportună aprobarea proiectului de hotărâre privind modificarea și completarea contractului nr. SC2017-10724/02.05.2017 în sensul acordării posibilității de a subcontracta parte din lucrări și prelungirea acestuia.

